KT1-opiskeluohjeet

**Kuinka opiskelen web-weaving –mallin mukaisesti koulutusteknologian perusopintojen kurssilla Koulutusteknologia muuttuvassa yhteiskunnassa?**

 * Opas opiskelijalle**

Kurssilla sovellettavan pedagogisen toimintamallin tavoitteena on yhteisöllinen tiedon jakaminen ja uuden tiedon rakentaminen. Tavoitteena on myös tukea yksilön autenttista (Brown & al., 1989) oppimista. Koulutusteknologia muuttuvassa yhteiskunnassa –opintojakson (4op) aikana opiskelijat tuottavat pienryhmissä yhteisesti kurssin oppimateriaalia wiki –ympäristöön. Keskeistä web-weaving –mallissa on informaation ja tiedon jakaminen, lisääminen, analysointi ja organisointi tietoverkkoja hyödyntäen sekä sosiaalinen vuorovaikutus (yhteisen päämäärän sopiminen, merkitysneuvottelut sekä argumentointi, jotka tukevat oppimista).
 * Aluksi:**

Työskentely tapahtuu pienryhmissä. Pienryhmät nimetään opintojakson alussa. Kussakin pienryhmässä on 2-3 jäsentä.

Opintojakson aikana käsitellään neljä opintojaksoon liittyvää teemaa. Yhden teeman käsittelyyn on varattu aikaa kaksi viikkoa. Yhden teeman käsittely jakautuu kolmeen vaiheeseen: a. Opettaja antaa teille kuhunkin teeman liittyvän oppimistavoitteen sekä aiheeseen liittyvää orientaatiomateriaalia, johon pienryhmänne jäsenet perehtyvät orientaatioviikon aikana. Orientaatioviikon aikana pienryhmänne työstää oppimistavoitetta wiki-ympäristöön, ts. tehtävänänne on kirjata auki se aiempi tieto, jota teillä on oppimistavoitteeseen ja teemaan liittyen. Työskentelyn tukena hyödynnätte mobiililaitetta, mikä mahdollistaa kirjoitetun tekstin elävöittämisen mm. kuvin ja äänittein (perehdytys käytettävään teknologiaan lähitapaamisessa). Kuvien ottamisen yhteydessä on tärkeää perustella muutamin lausein, miksi kuva on otettu ja miten se liittyy käsiteltävään teemaan. (Ensimmäisen teeman orientaatiovaiheen aikana työskennellään wiki-ympäristössä, kolmen viimeisen teeman orientaatiovaiheessa hyödynnetään lisäksi mobiililaitteita.) b. Orientaatiovaiheen päätteeksi pienryhmällänne on omassa wiki-työsskentelytilassanne alustava jäsennys ja ”tietopaketti” käsiteltävästä teemasta. c. Orientaatiovaihe kestää yhden viikon.
 * Työskentelyn vaiheet:**
 * 1.** **Orientaatiovaihe**

a. Teeman käsittely jatkuu opettajan johdolla luennon, asiantuntijapuheenvuoron, lukupiirin tms. kautta. b. Syventämisvaiheen tavoitteena on kannustaa opiskelijoita ja tarjota heille aineksia teemaan syvällisempään ja monipuolisempaan käsittelyyn. c. Syventämisvaihe kestää n. 2h
 * 2.** **Syventämisvaihe**

a. Reflektiovaiheessa orientaatiovaiheen ja syventämisvaiheen sisältöjä nivotaan yhteen (wikissä), täydennetään ja syvennetään. Tehtävänänne on omassa pienryhmässänne muokata wikiin tuottamaanne materiaalia tuomalla siihen uutta asiasisältöä, uusia kuvia ym. materiaalia ja kenties poistamalla tai muokkaamalla orientaatiovaiheessa tuottamaanne materiaalia. b. Reflektiovaiheen päätteeksi teillä on ”valmis luku kirjassanne” eli yhtenäinen tietopaketti käsitellystä teemasta. c. Reflektiovaihe kestää yhden viikon.
 * 3.** **Reflektiovaihe**

- Opiskelumalli edellyttää pienryhmältänne itseohjautuvaa työskentelyotetta. Jotta opiskelu olisi joustavaa ja jotta kaikki ryhmän jäsenet osallistuvat työskentelyyn tasapuolisesti, on tärkeää sopia yhteisistä pelisäännöistä ja toimintatavoista. Pienryhmät sopivat opintojakson alussa, miten heidän ryhmänsä tulee toimimaan opintojakson aikana. Ainakin seuraavista asioista on päätettävä heti opintojakson alussa: o **Pienryhmä nimi ja yleinen toimintaperiaate/motto**. o **Materiaalin tuottaminen**. Pienryhmänne tuottaa yhdessä oppimateriaalia wiki-ympäristöön. Laatikaa selvät säännöt materiaalin tuottamisesta. Keskustelkaa, miten materiaalia kootaan wikiin ja miten yksittäisten ryhmän jäsenten tuotoksista kootaan yhtenäinen materiaali. Materiaalia voidaan tuottaa wikiin joko siten, että jokainen pienryhmän jäsen tuo orientaatio- ja reflektiovaiheessa omat tuotoksensa verkkoon, ja näistä kootaan kummankin vaiheen päätteeksi ryhmän yhteinen tuotos. Voitte myös koota alusta alkaen materiaalia yhteisöllisesti: tämä toki edellyttää tarkkojen työskentelyajankohtien ja –tapojen sopimista. Pääasia on, että sekä orientaatio- että reflektiovaiheen päätteeksi ryhmällänne on yksi yhtenäinen tuotos wikissä. Yhteisen tuotoksen koonti voi tapahtua esimerkiksi siten, että kokoonnutte orientaatio- ja/tai reflektiovaiheen lopuksi (vaikkapa ennen luentoa) yhdessä muokkaamaan kuhunkin teemaan liittyvää tekstiä yhtenäiseen muotoon. Voitte myös sopia jokaisen teeman kohdalla erikseen vastuuhenkilön, joka kulloinkin on vastuussa lopullisen materiaalin muokkaamisesta (huolehdittehan tällöin, että kaikki ryhmän jäsenet ovat vuorollaan vastuuhenkilönä). o **Mobiililaitteen käyttö**. Pienryhmällänne on käytössä yksi mobiililaite. Sopikaa sen käyttötavasta ryhmän sisällä. Voitte esimerkiksi sopia orientaatio- ja reflektiovaiheen aikana tiettyjä ajankohtia, jolloin käytätte laitetta yhdessä, ts. päätätte yhdessä, mitä kuvia otetaan, millaista tekstiä tuotetaan jne. Voitte myös sopia, että tietty ryhmän jäsen pitää mobiililaitetta tietyt päivät kuitenkin niin, että kaikki ryhmän jäsenillä on mahdollisuus käyttää laitetta sekä orientaatio- että reflektiovaiheessa. o **Wikin seuraaminen**. Pohtikaa yhdessä, miten seuraatte muiden ryhmien tuotoksia wikissä ja miten muut pienryhmät voivat tukea omaa oppimistanne. Pohtikaa myös omaa ajankäyttöänne: esim. kuinka usein käytte wiki-ympäristössä.
 * Tärkeää huomioitavaa!**

- …vaikka opiskelumalli perustuukin pitkälle itseohjautuvaan työskentelyyn, ette silti ole yksin J. Opettajat, tuutorit ja ColLab –hankkeen suunnittelijat ovat apunasi ja tukenasi koko opintojen ajan. Ota ensi kädessä yhteyttä Tiinaan; Tiina ohjaa Sinut tarvittaessa eteenpäin. Myös Apukahvit on tarkoitettu opiskelijoiden tukifoorumiksi. Apukahveilla on aina paikalla henkilö vastaamassa koulutusteknologian opintoihin liittyviin sekä pedagogisiin että teknisiin kysymyksiin. Mikään kysymys ei ole liian pieni kysyttäväksi!
 * Ja lopuksi: Muistattehan, että…**


 * Opiskelun iloa!**

Toivottavat Essi ja Paulina, ColLab –hankkeen suunnittelijat sekä Tiina, koulutusteknologian ope

Yhteystiedot:

Essi Vuopala, essi.vuopala@oulu.fi Paulina Melakari-Mustonen, paulina.melakari-mustonen@oulu.fi Tiina Hämäläinen, tiina.hamalainen@oulu.fi

Tämän oppaan on laatinut Essi Vuopala